Veikkausliigan kausi 2025

**Veikkausliigan kausi 2025** on Suomen jalkapallon pääsarjan Veikkausliigan 36. kausi. Kausi alkoi lauantaina 5. huhtikuuta ja päättyi 9. marraskuuta.

Hallitsevana mestarina kauteen lähti KuPS. Veikkausliigasta putosi kaudella 2024 suoraan EIF ja karsintojen kautta FC Lahti. Niiden tilalle liigaan nousivat Ykkösliigan mestari KTP sekä karsintojen kautta noussut FF Jaro. Kauden päätteeksi Veikkausliigasta putosivat Haka ja KTP, joiden tilalle nousivat FC Lahti ja TPS. Mestaruuden voitti toisena kautena peräkkäin KuPS. Mestaruus oli sille seurahistorian kahdeksas.

## Sarjajärjestelmä
Veikkausliigan sarjajärjestelmä muuttuu hieman kaudesta 2024. Kausi alkaa kahdentoista joukkueen kaksinkertaisella runkosarjalla, jonka aikana pelataan kaikkiaan 132 ottelua. Runkosarja kestää 5. huhtikuuta pelattavasta avauskierroksesta 31. elokuuta pelattavaan päätöskierrokseen.

Runkosarjan jälkeen joukkueet jaetaan kahteen erilliseen sarjaan. Runkosarjan kuusi parasta joukkuetta jatkavat kaksinkertaiseen mestaruussarjaan ja kuusi huonoimmin sijoittunutta yksinkertaiseen haastajasarjaan. Mestaruus- ja haastajasarjoissa joukkueet jatkavat niillä pistemäärillä, jotka runkosarjan aikana on kerääntynyt. Loppusarjat pelataan syys-marraskuun aikana.

Aikaisemmilla kausilla myös ylempi jatkosarja, mestaruussarja on ollut yksinkertainen. Muutoksen tarkoituksena on ottelumäärien kasvattaminen. Ottelumäärien kasvattaminen kohdistuu mestaruuden kannalta kiinnostavimpiin peleihin. 

## Joukkueet

### Päävalmentajavaihdokset

## Sarjataulukko

## Ottelut
### Runkosarja

### Mestaruussarja



### Haastajasarja




## Liigakarsinta

*TPS voitti ottelusarjan yhteismaalein 6–2 ja nousi Veikkausliigaan.*

## Kauden palkitut

Valioerotuomarikerhon vuoden 2025 herrasmiesvalinnat olivat seuraavat:
* Herrasmiespelaaja Albin Granlund, FC Inter
* Herrasmiesvalmentaja Gary Williams, IFK Mariehamn
* Herrasmiesjoukkueenjohtaja Pekka Lehtinen, SJK

## Kuukauden palkitut

## Suomenmestarijoukkueessa KuPS:ssa pelanneet
Liigapeleissä pelasivat kauden aikana seuraavat pelaajat (kauden 2025 ottelut/maalit): Derrick Atta Agyei (3/-), Clinton Antwi (18/0), Doni Arifi (29/1), Bob Nii Armah (17/-), Ibrahim Cissé (26/2), Paulo Ricardo Ferreira (11/-), Paulius Golubickas (8/-), Aatu Hakala (5/-), Arttu Heinonen (17/-), Taneli Hämäläinen (11/-), Pa Momodou Konate (6/-), Johannes Kreidl (28/-), Joslyn Luyeye-Lutumba (28/6), Arttu Lötjönen (13/0), Samuli Miettinen (20/1), Jaakko Oksanen (29/1), Piotr Parzyszek (13/7), Samuel Pasanen (14/1), Petteri Pennanen (31/7), Otto Ruoppi (32/8), Agon Sadiku (27/10), Roope Salo (2/-), Saku Savolainen (26/2), Sadat Seidu (5/-), Eemil Tanninen (2/-), Rasmus Tikkanen (5/1), Mohamed Touré (28/13), Jerry Voutilainen (22/-).
## Menestys eurokentillä
*[[Mestarien liiga]]:*
* KuPS pudotti ensimmäisellä karsintakierroksella moldovalaisen FC Milsami Orhein maalierolla 1–0, mutta putosi toisella karsintakierroksella kazakstanilaiselle FK Kairatille maalierolla 3–2, vaikka sarjan ensimmäinen ottelu päättyikin KuPS:lle Kuopiossa lukemin 2–0.
*[[Eurooppa-liiga]]:*
* KuPS pääsi suoraan karsintojen välieriin, joissa se pudotti latvialaisen FK RFS:n yhteismaalein 3–1, mutta putosi kuitenkin karsintojen finaalikierroksella tanskalaiselle FC Midtjyllandille suurella maalierolla 0–6.
* Ilves putosi ensimmäisellä karsintakierroksella ukrainalaiselle FK Šah’tar Donetskille niin ikään maalein 0–6, joista ukrainalaiset tekivät jokaisen sarjan ensimmäisessä ottelussa kotikentällään.
*[[Konferenssiliiga]]:*
* HJK pudotti ensimmäisellä karsintakierroksella färsaarelaisen NSÍ Runavíkin yhteismaalein 5–4, nousten ensimmäisen ottelun tuomasta 0–4-tappiosta 5–4 kotivoittoon jatkoajalla. Toisella karsintakierroksella bulgarialainen PFK Arda Kărdžali kuitenkin voitti helsinkiläiset maalittoman ensimmäisen ottelun jälkeen toisessa ottelussa lukemin 2–3, ratkaisun venyessä aina rangaistuslaukauskilpailuun asti.
* SJK putosi heti ensimmäisellä karsintakierroksella färsaarelaiselle KÍ Klaksvíkille maalierolla 1–4.
* Ilves pääsi suoraan toiselle karsintakierrokselle, mutta putosi siellä alankomaalaiselle AZ Alkmaarille maalierolla 4–8, kuitenkin voittaen sarjan ensimmäisen ottelun kotonaan Tampereella 4–3.
* KuPS pääsi suoraan liigavaiheeseen ja kohtasi kotonaan slovakialaisen ŠK Slovan Bratislavan, kosovolaisen KF Dritan sekä sveitsiläisen FC Lausanne-Sportin ja vieraissa englantilaisen Crystal Palace FC:n, puolalaisen Jagiellonia Białystokin ja islantilaisen Breiðablik UBK:n. Yksi voitto, neljä tasapeliä ja yksi tappio sijoittivat KuPSin sarjataulukon 21:nneksi, mikä riitti pudotuspeleihin. Niiden ensimmäisellä kierroksella KuPS putosi puolalaiselle KKS Lech Poznańille maalierolla 0–3.

## Tilastot
### Maalintekijät

### Syöttäjät

## Lähteet

## Aiheesta muualla
* Virallinen sivusto